Publication: Magyar Közlöny
Issue: MK-2000-133 (Year: 2000, Number: 133)
Era: 1990-2004
Section: a 20/1997. (II. 13.) Korm. rendelethez]
Paragraph Index: 138

10. Ezt a rovatot csak akkor kell kitölteni, ha a III. részben a telephelyek száma rovatban nem 00 jelölés szerepel. A telephelyen bármilyen tevékenység ellátható, tehát közoktatási feladat, illetőleg funkcionális jellegű kiszolgáló feladat is. A telephelyen ellátható a székhelyen ellátott feladattal azonos feladat, illetőleg attól eltérő feladat is. Így például az iskola több különböző cím alatt található épületben látja el a feladatokat, minden olyan épület, amely nem a székhelyen található telephelynek minősül. Nem minősül telephelynek az ugyanazon a címen található több épület. Így például, ha a Virág u. 25. szám alatt az iskola három külön álló épületben működik, mind a három épület a székhely része lesz. Amennyiben azonban az iskola székhelye a Virág u. 20. szám alatt található, és a másik épület a Virág u. 22. szám alatt van, a székhely, ahol az iskola igazgatójának irodája található, a Virág u. 20., és ehhez képest a telephely a Virág u. 22. A telephely lehet adott településen belül, de a település határain túl másik településen is.

Source: https://magyarkozlony.hu/hivatalos-lapok/38f7c078af9081f050d7956a54ed66f91e5cae7b/dokumentumok/af867356a1e9d2d87824220d89a0b11d42c27bef/letoltes